న్యూఢిల్లీ: ప్రధాని నరేంద్ర మోదీ మరో మహాత్మాగాంధీ అని కేంద్రమంత్రి మహేశ్ శర్మ పేర్కొన్నారు. గాంధీ ఉప్పు సత్యాగ్రహంపై జరిగిన ఓ పుస్తకావిష్కరణ కార్యక్రమంలో ఆయన మాట్లాడుతూ... ‘‘ఇవాళ ప్రధానమంత్రి రూపంలో మరో గాంధీజీ మన మధ్య ఉన్నారు. అందుకు మనం అదృష్టవంతులం. మోదీ ఒక స్ఫూర్తి మంత్రం..  ’’ అని పేర్కొన్నారు. ఉప్పు సత్యాగ్రహం అంటే కేవలం ఒక చిటికెడు ఉప్పు మాత్రమే కాదనీ.. తరతరాలకు స్ఫూర్తినిచ్చే విషయమన్నారు. అదే పంథాలో ప్రధానమంత్రి మోదీ పయనిస్తున్నారని శర్మ వ్యాఖ్యానించారు. ‘‘దేశంలో ప్రతిఒక్కరికీ స్వాంతంత్ర్య ఫలాలను అందించడమే తన లక్ష్యమంటూ ప్రధాని తన ప్రస్థానాన్ని ప్రారంభించారు. గాంధీజీ ఆశయాలను సాకారం చేయడం మోదీ కల. సాంస్కృతిక మంత్రిత్వశాఖ ఆయన కలలు, ఆలోచనలను నెరవేర్చేందుకు నిబద్ధత కలిగి పనిచేస్తుంది..’’అని శర్మ పేర్కొన్నారు.
newdhilly: pradhaani narendra modii maro mahatmagandhi ani kendramantri mahesh sharma perkonnaru. gaandhi uppu satyagrahampai jarigina oo pustakaavishkarana kaaryakramamlo aayana maatlaadutuu... ‘‘ivaala pradhaanamantri roopamlo maro gandhiji mana madhya unnaaru. anduku manam adrushtavantulam. modii oka sphurthy mantram..  ’’ ani perkonnaru. uppu satyagraham ante kevalam oka chitikedu uppu matrame kaadanii.. tarataraalaku sphuurtinichhe vishayamannaru. adhe panthaalo pradhaanamantri modii payanistunnaarani sharma vyaakhyaaninchaaru. ‘‘desamlo pratiokkarikii swaantantrya phalaalanu andinchadame tana lakshyamantu pradhaani tana prasthaanaanni praarambhinchaaru. gandhiji aasayaalanu saakaaram cheyadam modii kala. saamskrutika mantritvasaakha aayana kalalu, aalochanalanu neraverchenduku nibaddhata kaligi panichestundi..’’ani sharma perkonnaru.